Nascuta in Craiova, Cristina Montescu este absolventa a Facultatii de Litere din Craiova, cu un master in Management intercultural, obtinut in Maroc la Universitatea Mohammed V din Rabat. Din 2004 s-a stabilit in Quebec, unde a obtinut un master in Studii franceze la Universitatea din Montreal si a fost recunoscuta ca scriitoare de limba franceza. \n Desi poeziile Cristinei Montescu au fost publicate in volum sau in revista in Franta, Canada, Maroc si Venezuela, doar cateva dintre ele au aparut in romana in paginile Clubului QPoem. Dupa 20 de ani de creatie exclusiva in limba franceza, Cristina Montescu experimenteaza o alta modalitate de a scrie caracterizata prin impletirea a doua limbi: una materna, care-si chibzuieste orice miscare, si o a doua de adoptie, mult mai spontana si transgresiva. Volumul de fata este deci o creatie bicefala nascuta din sinergia a doua universuri lingvistice care nu mai intra in competitie unul cu altul ci au invatat cu sa se completeze reciproc.